કેન્દ્ર સરકાર એક પછી એક તમામ સરકારી યોજનાઓ અને મહત્વના સરકારી દસ્તાવેજોને આધાર કાર્ડ સાથે જોડી રહી છે . એજ રીતે હવે નવા સીમ કનેક્શન માટે અને બ્રોડબેન્ડ કનેક્શન માટે પણ આધાર નંબર આપવો જરૂરી બનશે . આધાર કાર્ડ બતાવ્યા વગર તમે કોઇ સિમ કાર્ડ નહીં લઇ શકો . વળી લેન્ડલાઇન કનેક્શન માટે પણ હવે આધાર ફરજિયાત છે . ટ્રાઇએ હાલમાં જ આ અંગે જાહેરાત કરીને સ્પષ્ટતા આપી છે . એટલું જ નહીં આધાર કાર્ડ લાગુ થયા પછી દરેક સિમકાર્ડ માટે ઇ - કેવાયસી પણ જરૂરી છે . ટ્રાઇ દ્વારા જાહેર કરવામાં આવેલા નિયમો હેઠળ નવા મોબાઇલ સિમમાં જ નહીં તમામ મોબાઇલ સબ્સક્રાઇબર્સ માટે ઇ - કેવાયસી વેરિફિકેશન હોવું જરૂરી છે . આમ તમારી જોડે આધાર કાર્ડ નહીં હોય તો તમારો મોબાઇલ અને ઇન્ટરનેટ કનેક્શન આવનારા સમયમાં બંધ થઇ શકે છે . ટ્રાઇ દ્વારા જાહેર ગાઇડલાઇનમાં કહેવામાં આવ્યું છે કે મોબાઇલ સિમ કાર્ડ , બ્રોડબેન્ડ અને ફિક્સ લાઇન ફોન માટે આધાર કાર્ડ અનિવાર્ય છે .